SET ปิดเช้าวูบ 11 จุด วิตกยอดผู้ติดเชื้อ “โควิด” ในประเทศทะลุ 2 พันราย บ่ายเสี่ยงรูดต่อ
SET ปิดเช้าวูบ 11 จุด วิตกยอดผู้ติดเชื้อ "โควิด" ในประเทศทะลุ 2 พันราย บ่ายเสี่ยงรูดต่อ โดยดัชนีช่วงเช้าปิดที่ระดับ 1,556.79 จุด ลดลง 11.42 จุด หรือ 0.73% มูลค่าการซื้อขาย 4.53 หมื่นล้านบาท
23 เม.ย. 2564

สื่อข่าวรายงานว่า ดัชนีช่วงเช้าปิดที่ระดับ 1,556.79 จุด ลดลง 11.42 จุด หรือ 0.73% มูลค่าการซื้อขาย 4.53 หมื่นล้านบาท 
10 หุ้นกดดัชนีเช้านี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ภาพรวมเป็นลบ ส่วนหนึ่งตอบรับ Sentiment จากสหรัฐหลังจากประธานาธิบดีโจ ไบเดน มีแนวคิดปรับขึ้นภาษี ประกอบกับอยู่ในช่วง Sell on fact กลุ่มแบงก์หลังประกาศผลประกอบการอาจมีการปรับฐานลงมาในระดับหนึ่ง
สำหรับสถานการณ์การระบาดของโควิด-19 ในประเทศไทยที่ตัวเลขผู้ติดเชื้อทะลุ 2 พันราย และมีผู้เสียชีวิต 4 ราย ขณะที่การฉีดวัคซีนยังทำได้ช้า จึงทำให้เกิดการระบาดอย่างรวดเร็ว เนื่องจากยังไม่สามารถสร้างภูมิคุ้มกันหมู่ได้ ส่งผลกระทบต่อแผนการเปิดประเทศรับนักท่องเที่ยวต่างชาติที่เป็นรายได้หลักของเศรษฐกิจไทยด้วย เป็นแรงกดดันตลาดหุ้นไทยในระยะกลาง
ส่วนหุ้นในกลุ่มที่เกี่ยวข้องกับเศรษฐกิจทั้งหุ้นกลุ่มแบงค์ที่ประกาศผลประกอบการออกมาครบเรียบร้อยแล้ว คาดว่าจะมีแรงขายออกมา ส่วนหุ้นกลุ่มห้างสรรพสินค้า จากปัจจัยด้านการระบาดที่ส่งผลให้คนกังวล และยังขาดความเชื่อมั่นในการกลับไปใช้บริการอาจกระทบต่องผลการดำเนินงานไตรมาส 2/64 แต่กลุ่มโรงพยาบาลคาดว่าจะมี Momentum บวก
ทั้งนี้ ถึงแม้ตลาดจะปรับฐานแต่คาดว่าจะยังไม่หลุดแนวรับที่ 1,550 จุด ส่วนแนวต้านความหวังที่จะกลับไปปิดบวกคงยาก ให้แนวรับอยู่ที่ 1,572 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT    มูลค่าการซื้อขาย   2,204.44 ล้านบาท  ปิดที่  44.50 บาท ราคาไม่เปลี่ยนแปลง
STA     มูลค่าการซื้อขาย   2,126.68 ล้านบาท  ปิดที่  47.25 บาท ลดลง   1.50 บาท
KBANK   มูลค่าการซื้อขาย   2,047.66 ล้านบาท  ปิดที่ 135.00 บาท ลดลง   2.00 บาท
SAWAD   มูลค่าการซื้อขาย   1,262.72 ล้านบาท  ปิดที่  82.25 บาท ลดลง   1.25 บาท
INTUCH  มูลค่าการซื้อขาย   1,063.80 ล้านบาท  ปิดที่  63.75 บาท ราคาไม่เปลี่ยนแปลง